Aasta turismiedendaja

Aasta turismiedendaja on aunimetus, mille kuulutab välja Eesti Turismifirmade Liit (ETFL) igal aastal alates 1992. aastast turismimessil TOUREST. 

Aunimetuse eesmärgiks on teadvustada üldsusele turismimajanduse olulist osa Eesti Vabariigis ning avaldada avalikku tunnustust konkreetsetele isikutele. 

Parima edendaja aunimetuse saaja on isik, kes tegutseb otseselt turismialase ettevõtluse küsimustega praktilisel või teoreetilisel tasandil, ettevõtlusega turismiinfrastruktuuri ettevõtetes või turismialase pedagoogilise tööga. Isik peab mõjutama oma tegevusega Eestis või välisriikides oluliselt turismi positiivset arengut Eestis, tal peab olema isiklik tuntus ja autoriteet Eesti turismiringkondades ning laitmatu reputatsioon. Valiku aluseks on ka uute projektide edukas käivitamine ja realiseerimine. 

Ametlikult kuulutab aasta parima turismiedendaja välja ETFL-i president igal aastal toimuval turismimessil Tourest ning see avaldatakse pressis. Aasta parimale turismiedendajale annab ETFL mälestusplaadi.

Aasta turismiedendajad
 2021 – Aivar Ruukel (Soomaa loodusturismi ettevõtja)  
 2019 – Raili Mengel (Eesti Maaturism juhatuse liige)
 2018 – Kadri Jalonen (Ida-Viru turismiklastri eestvedaja)
 2017 – Merike Hallik (The European Travel Agents' and Tour Operators' Associations, ECTAA president 2016-2018)
 2016 – Urmas Sukles (Haapsalu linnapea)
 2015 – Peter Hunt (Pärnu Bay ja Saaremaa golfikeskused)
 2014 – Tarmo Mutso (EAS Turismiarenduskeskuse direktor)
 2013 – Erik Sakkov (Tallinna Lennujaama juhatuse liige)
 2012 – Urmas Dresen (Eesti Meremuuseumi direktor)
 2011 – Bert Rähni (seiklusturismifirma 360º)
 2010 – Feliks Mägus (Nordic Hotels tegevjuht ja EHRL-i president)
 2009 – Jaan Pärn (Meistrite Hoovi asutaja ja eestvedaja)
 2008 – Kaja Allilender (SA Tartumaa Turism juhataja)
 2007 – Varri Väli (MTÜ Eesti Maaturism tegevjuht)
 2006 – Heli Tooman (Tartu Ülikooli Pärnu Kolledži turismiosakonna juhataja)
 2005 – Jaan Manitski (ettevõtja)
 2004 – Ants Leemets (SA Virumaa Muuseumid eestvedaja)
 2003 – Tarmo Sumberg (butiikhotelli Kolm Õde avamine ning panus Eesti mainekujundusprojekti "Welcome to Estonia" käivitamisse)
 2002 – Juhan Paadam (Eurovisiooni lauluvõistlus Tallinnas)
 2001 – Tanel Padar ja Dave Benton (Eurovisiooni lauluvõistluse võitmise eest)
 2000 – Meelis Mõttus (turismi arendamise eest Lõuna-Eestis)
 1999 – Toomas Sepp (Tallinna linnasekretär)
 1998 – Eesti Kontsert (Kultuuriturismi edendamise eest väljaspool Tallinna)
 1997 – Aivar Ruukel (Soomaa Rahvuspark, Eesti loodusturismi arendaja)
 1996 – Toomas Undusk (Eesti Hotellikooli juhatuse esimees: uute hotelliprojektide arendamine ja hotelli Central käivitamine)
 1995 – David I. Gorman (ITC D. Gorman+Partner konsultant)
 1994 – Silvi Bljumovitš (Riigi Turismiameti peadirektor)
 1993 – Steve Serenyi (CeCo konsultant: Eesti turismisüsteemi arendamise eest)
 1992 – Tiit Kask (Pärnu Turismiarenduse juhataja: turismiprojektide edendamise eest)

Eesti aunimetused
Eesti turism